CELEX: C2006/143/31
Language: hu
Date: 2006-06-17 00:00:00
Title: C-15/05. sz. ügy: A Bíróság (ötödik tanács)  2006. április 27-i  ítélete (a Gerechtshof te Amsterdam előzetes döntéshozatal iránti kérelme) – Kawasaki Motors Europe NV kontra Gerechtshof te Amsterdam (Közös vámtarifa – Vámtarifaszámok – Járművek, légi járművek, vízi járművek és szállítás céljára szolgáló felszerelések besorolása – Vontatók – Elsősorban személyszállításra tervezett gépkocsik és gépjárművek – A 2518/98/EK rendelet – A mellékletet képező táblázat 5. pontjának hatálya – Érvénytelenség)

17.6.2006   
            
            
               HU
            
            
               Az Európai Unió Hivatalos Lapja
            
            
               C 143/17
            
         A Bíróság (ötödik tanács) 2006. április 27-i ítélete (a Gerechtshof te Amsterdam előzetes döntéshozatal iránti kérelme) – Kawasaki Motors Europe NV kontra Gerechtshof te Amsterdam
   (C-15/05. sz. ügy) (1)
   
   (Közös vámtarifa - Vámtarifaszámok - Járművek, légi járművek, vízi járművek és szállítás céljára szolgáló felszerelések besorolása - Vontatók - Elsősorban személyszállításra tervezett gépkocsik és gépjárművek - A 2518/98/EK rendelet - A mellékletet képező táblázat 5. pontjának hatálya - Érvénytelenség)
   (2006/C 143/31)
   Az eljárás nyelve: holland
   A kérdést előterjesztő bíróság
   Gerechtshof te Amsterdam
   Az alapeljárás felei
   
      Felperes: Kawasaki Motors Europe NV
   
      Alperes: Inspecteur van de Belastingdienst/Douane district Rotterdam
   Tárgy
   A Gerechtshof te Amsterdam (Hollandia) előzetes döntéshozatal iránti kérelme – Az egyes árucikkeknek a Kombinált Nómenklatúra szerinti besorolásáról szóló, 1998. november 23-i 2518/98/EK bizottsági rendelet (HL L 315, 3. o.; magyar nyelvű különkiadás 2. fejezet, 9. kötet, 52. o.) érvényessége – Új, személyszállításra alkalmas (terepjáró) járművek, amelyeket másik jármű, berendezés, vagy rakomány vontatására vagy tolására terveztek – Tarifális besorolás – A 8703 21 és 8701 90 vámtarifaszám
   Rendelkező rész
   
               1)
            
            
               Az egyes árucikkeknek a Kombinált Nómenklatúra szerinti besorolásáról szóló, 1998. november 23-i 2518/98/EK bizottsági rendelet mellékletét képező táblázat 5. pontja érvénytelen, mivel a Harmonizált Rendszer Bizottságnak a Kombinált Nómenklatúra 8703 21 10 alszámában leírt gépjárművekre vonatkozó, 1999. évi áruosztályozási véleményétől eltérően az azok saját súlyának háromszorosát meghaladó vontatókapacitás feltételét alkalmazta, és ezzel kiterjesztette az elsősorban személyszállításra tervezett gépjárművekre vonatkozó vámtarifaszám hatályát.
            
         
               2)
            
            
               E nómenklatúra 8701 90 alszáma alá kell besorolni az olyan új, négykerekű gépjárműveket, amelyeket egyetlen üléssel, a motorkerékpároknál használatos kormánnyal irányítható, Ackerman elven működő kormányrendszerrel és vonószerkezettel szereltek fel, valamint műszaki jellemzői alkalmassá teszik arra, hogy a saját súlyuknak legalább a kétszeresét vontassák. A Gerechtshof te Amsterdam feladata, hogy elvégezze az említett gépjárművek besorolását a motorteljesítményüknek megfelelő vámtarifa alszámok alá.
            
         
      (1)  HL C 82., 2005.4.2.